डिजिटल इंडिया जागरूकता अभियान की हुई शुरूआत
गांव-गांव जाकर किया जाएगा प्रसार-प्रचार
भास्कर संवाददाता | सागर
भारत सरकार के डिजिटल इंडिया प्रोग्राम के तहत ऑनलाइन शासकीय सेवाओं के प्रचार-प्रसार के लिए डिजिटल इंडिया जागरूकता अभियान चलाया जा रहा है। कार्यक्रम का शुभारंभ जिला पंचायत के मुख्य कार्यपालन अधिकारी राजीव रंजन मीणा द्वारा वैन को झंडी दिखाकर रवाना किया।
अभियान के तहत जिले के ग्रामीण क्षेत्रों में प्रदर्शनी वैन के माध्यम से आमजन को डिजिटल इंडिया और ऑनलाइन शासकीय सेवाओं के बारे में जागरूक किया जाएगा। डिजिटल इंडिया पर नुक्कड़ नाटक भी आयोजित होंगे। अभियान के तहत 7 मार्च तक जिले के विभिन्न विकासखंडों में प्रचार प्रसार किया जाएगा। 1 मार्च को खिमलासा और खुरई, 2 मार्च को बीना इटावा और बीना रेलवे कॉलोनी, 3 मार्च को बरोदिया कलां और मालथौन, 4 मार्च को सीहोरा और राहतगढ़, 6 मार्च को पटना बुजुर्ग और रहली व 7 मार्च को सानौधा एवं सुरखी में प्रदर्शनी वैन के द्वारा प्रचार प्रसार होगा।
मुख्य कार्यपालन अधिकारी जिला पंचायत मीणा ने बताया कि विकासखंड स्तर पर यह कार्यक्रम अनुविभागीय अधिकारी राजस्व की अध्यक्षता में किया जाएगा। यह कार्यक्रम उन स्थानों पर किया जाएगा। जहां पर आम लोगों की आवाजाही अधिक हो। तहसील स्तर पर तहसीलदारों को सहयोग करने के निर्देश दिए गए हैं। उन्होंने मुख्य कार्यपालन अधिकारी जनपद पंचायत, सचिव एवं ग्राम रोजगार सहायक को जमीनी स्तर पर एजेंसी का सहयोग करने के लिए भी कहा है।
hin_Deva hin_Deva bho_Deva hin_Deva hin_Deva hin_Deva